
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 731 

31 Μαΐου2005 


ΑΠΟΦΑΣΕΙ Σ 

Αριθ. 276723 

Καθορισμός των όρων, προϋποθέσεων, των δικαιολογη- 
τικών και του τρόπου πληρωμής της επιχορήγησης 
της δράσης ν.Α: «Στήριξη φορέων πιστοποίησης αυ¬ 
τοχθόνων βασιλισσών» στα πλαίσια υλοποίησης του 
προγράμματος βελτίωσης της παραγωγής και εμπο¬ 
ρίας των προϊόντων της μελισσοκομίας 2005 - 2007 και 
τροποποίηση της αριθμ. 256312/2.3.2003 (ΦΕΚ 
300/Β/2005) απόφασης του Υπουργού Αγροτικής Ανά¬ 
πτυξης και Τ ροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της αρ. 603/243942/5.1.2005 (ΦΕΚ 15/Β/2005) Κοινής 
Απόφασης Υπουργών (ΚΥΑ) Αγροτικής Ανάπτυξης και Τρο¬ 
φίμων, Εσωτερικών Δη μόσιας Διοίκησης και Αποκέντρωσης 
και Οικονομίας και Οικονομικών «Υλοποίηση του τριετούς 
προγράμματος βελτίωσης της παραγωγής και εμπορίας των 
προϊόντων της μελισσοκομίας 2005,2006 και 2007». 

β) Τ ου άρθρου 22 παρ. 3 του ν. 992/1979 «Περί οργανώ- 
σεως των Διοικητικών Υπηρεσιών για την εφαρμογή της 
Συνθήκης Προσχωρήσεωςτης Ελλάδος ειςτας Ευρωπαϊ¬ 
κός Κοινότητας και ρυθμίσεως συναφών θεσμικών και ορ¬ 
γανωτικών θεμάτων» (Α/280/1979) σε συνδυασμό με το 
άρθρο 33 του ν. 2538/1997 (Α/242) όπως τροποποιήθηκε 
και συμπληρώθηκε με το άρθρο 33 του ν. 3147/2003 «Ρύθ¬ 
μιση θεμάτων αγροτικής γης, επίλυση ζητημάτων αποκα- 
τασταθέντων αποκαθισταμένων κτηνοτροφών και άλλες 
διατάξεις (Α/135/2003). 

γ) Του ν. 1558/1985 «Κυβέρνηση και Κυβερνητικά όρ¬ 
γανα» (Α/137) και ειδικότερα του άρθρου 29Α, όπως αυτό 
προστέθηκε με το άρθρο 27 του ν. 2081/1992 (Α/154), 
ρύθμιση του θεσμού των Επιμελητηρίων, τροποποίηση 
διατάξεων του ν. 1712/1987, για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις και τροπο¬ 
ποιήθηκε από το άρθρο 1, παράγραφος 2α του ν. 2469 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38) 
δ) Του ν. 2362/1995 «περίΔημοσίου Λογιστικού» (Α/247). 


ε) Τις διατάξεις των άρθρων 13 μέχρι και 29 του ν. 
2637/1998 περί «Σύστασης Οργ. Πιστοποίησης Λογαρια¬ 
σμών, Οργανισμού Πληρωμών και ελέγχου Κοινοτ. Ενι¬ 
σχύσεων Προσανατολισμού και Εγγυήσεων...και άλλες 
διατάξεις» (Α' 200), όπως τροποποιήθηκαν και συμπλη¬ 
ρώθηκαν με το άρθρο 4 του ν. 2732/1999 (Α' 154) και το 
άρθρο 24 του ν. 2945/2001 (Α' 223) «Εθνικό Σύστημα Προ- 
στασίαςτης Αγροτικής Δραστηριότητας» καιτο άρθρο 29 
παρ. 1 - 8 του ν. 3147/2003 (Α' 135). 

στ) Της αριθμ. 389578/2000 (Β' 1470) απόφασης του 
Υπουργού Γεωργίας «περί έγκρισης Κανονισμού Διαδικα¬ 
σίας Πληρωμών του ΟΠΕΚΕΠΕ των ενισχύσεων που βα¬ 
ρύνουν τον Ειδικό Λογαριασμό Εγγυήσεων Γεωργικών 
Προϊόντων (ΕΛΕΓΕΠ). 

ζ) Της αριθμ. 271562/2002 (Β' 1042) απόφασης του 
Υπουργού Γεωργίας «περί εγκρίσεως του ΟΠΕΚΕΠΕ ως 
Οργανισμού Πληρωμής. 

η) Του Καν. (Ε.Κ.) .) 797/2004 του Συμβουλίου «περί 
ενεργειών βελτίωσης των συνθηκών παραγωγής και 
εμπορίας των προϊόντων της μελισσοκομίας» (Ε 125). 

θ) Του Καν. (Ε.Κ.) 917/2004της Επιτροπής «περί λεπτο¬ 
μερειών εφαρμογής του Καν. (Ε.Κ.) 797/2004 του Συμ¬ 
βουλίου σχετικά με ενέργειες στον τομέα της μελισσοκο¬ 
μίας» (Ε 163). 

ι) Του Καν. (ΕΟΚ) 1258/1999 «Περί χρηματοδοτήσεως 
της Κοινής Γεωργικής Πολιτικής» (Ε94). 

ια) Του Καν. (ΕΚ) 1663/1995 της Επιτροπής για τη θέ¬ 
σπιση των λεπτομερειών εφαρμογής του Καν. (ΕΚ) 
729/1970 του Συμβουλίου όσον αφορά τη διαδικασία για 
την εκκαθάριση των λογαριασμών του ΕΓΤΠΕ, Τμήμα Εγ¬ 
γυήσεων (Ε158). 

ιβ) Του π.δ. 402/1988 «Οργανισμός Υπουργείου Γεωρ¬ 
γίας» (Α/187) όπως ισχύει σήμερα. 

2. Την αριθμ. 256312/2.3.2003 (ΦΕΚ 300/Β/2005) από¬ 
φασης του Υπουργού Αγροτικής Ανάπτυξης και Τροφί¬ 
μων περί Καθορισμού των όρων, προϋποθέσεων, δικαιο- 
λογητικών και του τρόπου πληρωμής της επιχορήγησης 
της δράσης «Αντικατάσταση Κυψελών». 

3. Το Εθνικό Πρόγραμμα βελτίωσης της παραγωγής και 
εμπορίας των προϊόντων της μελισσοκομίας 2005-2007, 
που υποβλήθηκε από τη χώρα μας στην Ε.Ε. για έγκριση 
καιεγκρίθηκεμετηναριθ.Ο (2004) 3199/τελικό/26.8.2004 
Απόφαση της Ευρωπαϊκής Επιτροπής. 

4. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού μέχρι 40.000 € που έχει εγκριθεί για την Ενέργεια V 
της αρ. 603/243942/5.1.2005 (ΦΕΚ 15/Β/2005) ΚΥΑ και εί¬ 
ναι εγγεγραμμένη στον Κ.Α.Ε. 5423 «Δαπάνες Ε.Γ.Τ.Π.Ε.- 
Εγγυήσεις» του Υπουργείου Αγροτικής Ανάπτυξης και 
Τροφίμων, αποφασίζουμε: 

Α. Καθορίζουμε τους όρους, τις προϋποθέσεις, τα δι- 
καιολογητικά, τοντρόπο πληρωμής καιτο επιχορηγούμε¬ 
νο ποσό της δράσης: 

ν.Α: Στήριξη φορέων πιστοποίησης αυτοχθόνων βασι¬ 
λισσών. 

1. Περιγραφή της Δράσης: 

Η Δράση περιλαμβάνει την ενίσχυση διαπιστευμένων ή 
υποψήφιων προς διαπίστευση από το Εθνικό Σύστημα 
Διαπίστευσης (Ε.ΣΥ.Δ.) φορέων, για την πιστοποίηση αυ¬ 
τοχθόνων βασιλισσών. Οι υποψήφιοι προς διαπίστευση 
φορείς ενισχύονται και για τη χορήγηση διαπίστευσης. Οι 
παραπάνω φορείς θα πιστοποιούν τους παραγωγούς αυ¬ 
τοχθόνων βασιλισσών. Με τον όρο αυτόχθονες βασίλισ¬ 
σες εννοούμε τις αντιπροσωπευτικότερες βασίλισσες 
των εγχώριων πληθυσμών, που με βάση τη μοριακή, βιο¬ 
χημική και μορφομετρική ανάλυση, έχουν υποστεί το μι¬ 
κρότερο βαθμό επιμιξίας (υβριδισμό), σύμφωνα με την 
καταγραφή των Ελληνικών φυλών κατά ΠυΙίπθΓ (1988): 

• Αρίε ιπθΙΙίίθΓα πιαοθάσπίοα 

• Αρίε ηΐΘΐΙίίθΓα οοοΓορία 

• Αρίε πίθΙΙίίθΓα 3ά3πιί 

•Αρίε ΓΠβΙΙίίθΓ3 03ΓΠΪ03 

Δικαιούχοι ένταξης στο πρόγραμμα για την πιστοποίηση 
των παραγωγών αυτοχθόνων βασιλισσών θα είναι τα Πα¬ 
νεπιστημιακά Ιδρύματα της Χώρας καιτο ΕΘΙΑΓΕ, εφόσον 
διαθέτουντην κατάλληλη υποδομή και τη σχετική εμπειρία 
πάνω στο θέμα, η οποία θα αποδεικνύεται με σχετική δια¬ 
πίστευση από το Εθνικό Σύστημα Διαπίστευσης (Ε.ΣΥ.Δ.), 
ή θα υποβάλλουν αίτηση για να διαπιστευτούν αμέσως με¬ 
τά την υπογραφή της σχετικής σύμβασης, εφόσον εγκρι- 
θεί η ένταξή τους στην παραπάνω δράση. 

Η πιστοποίηση θα αφορά το αυτόχθονο της φυλής και 
την ποιότητα (το ικανοποιητικό ποσοστό ωοτοκίας, την 
υγιεινή, τη συμπεριφορά, την επιθετικότητα) των βασιλισ¬ 
σών. 

Η αγορά βασιλισσών που θα παράγονται από παραγω¬ 
γούς πιστοποιημένους από τους παραπάνω φορείς πι¬ 
στοποίησης, θα επιχορηγείται στα πλαίσια εφαρμογής 
της Δράσης ν.Β «Στήριξη διατήρησης αυτοχθόνων φυ¬ 
λών μελισσών», της αρ. 603/243942/5.1.2005 (ΦΕΚ 
15/Β/2005) ΚΥΑ, με την επιφύλαξη της έγκρισης των πι¬ 
στώσεων για τα επόμενα έτη (2006 και 2007), σύμφωνα με 
την Παράγραφο 3 των Γενικών της παραπάνω ΚΥΑ. Η επι¬ 
χορήγηση θα αφορά τους μελισσοκόμους που αγορά¬ 
ζουν βασίλισσες από πιστοποιημένους παραγωγούς. Η 
αγορά βασιλισσών από μη πιστοποιημένους παραγω¬ 
γούς βασιλισσών δεν θα επιχορηγείται. 

2. Φορείς υλοποίησης: 

• Γενική Δ/νση Ζωικής Παραγωγής, Δ/νση Ζωικής 
Παρ/γής και ΑΠΑ, Τμήμα Μελισσοκομίας - Σηροτροφίας 

Είναι αρμόδια για: 

- την ανακοίνωση της δράσης 

- την ενημέρωση των φορέων που υποβάλλουν αίτηση 
ένταξης στη Δράση 

- την αξιολόγηση των υποβληθέντων αιτήσεων 

- τον έλεγχο εφαρμογής της Δράσης 


• Πανεπιστήμια - ΕΘΙΑΓΕ 

Είναι αρμόδια για: 

- Την πιστοποίηση των παραγωγών αυτοχθόνων βασι¬ 
λισσών 

•ΟΠΕΚΕΠΕ 

Είναι αρμόδιος για: 

- τον έλεγχο των φακέλων πληρωμής 

- την αναγνώριση και εκκαθάριση της δαπάνης 

- την έκδοση των εντολών πληρωμής 

3. Ύψος επιχορήγησης 

Ενισχύεται το 100% των δαπανών και μέχρι του ποσού 
των 80.000 € συνολικά για το έτος 2005. 

Για τα έτη 2006 και 2007 το ύψος της οικονομικής ενί¬ 
σχυσης θα καθορισθεί με απόφαση του Υπ. Αγροτικής 
Ανάπτυξης και Τροφίμων. 

4. Δικαιούχοι 

Πανεπιστήμια και ΕΘΙΑΓΕ 

5. Επιλέξιμες Δαπάνες 

- αγορά εξοπλισμού κατάλληλου για την πιστοποίηση 
των βασιλισσών 

- τέλη διαπίστευσης 

- αντιδραστήρια και αναλώσιμα υλικά για την υλοποίηση 
της πιστοποίησης των βασιλισσών 

- Οδοιπορικά έξοδα και εκτός έδρας αποζημιώσεις του 
προσωπικού του Ερευνητικού - Πανεπιστημιακού Ιδρύμα¬ 
τος, για τη διενέργεια τακτικών και έκτακτων δειγματολη¬ 
πτικών ελέγχων των παραγωγών βασιλισσών. 

- Ο Φ.Π.Α. δεν αποτελεί επιλέξιμη δαπάνη. 

6. Διαδικασία επιχορήγησης 

Με δημοσίευση σε δύο ημερήσιες οικονομικές εφημε¬ 
ρίδες ανακοινώνεται πρόσκληση εκδήλωσης ενδιαφέρο¬ 
ντος. 

Εντός διαστήματος είκοσι (20) ημερών από την ημερο¬ 
μηνία δημοσίευσης, οι ενδιαφερόμενοι φορείς υποβάλ¬ 
λουν στη Δ/νση Ζωικής Παραγωγής και ΑΠΑ τα ακόλουθα 
δικαιολογητικά: 

- «αίτηση ένταξης στο πρόγραμμα» με την οποία θα εκ¬ 
δηλώνουν το ενδιαφέρον τους για την ανάληψη υλοποίη¬ 
σης της Δράσης για τα τρία έτη εφαρμογής της Δράσης 
(2005-2007). Στην εν λόγω «αίτηση - πρόγραμμα» θα ανα- 
φέρονται ο τρόπος - μέθοδος πιστοποίησης των βασιλισ¬ 
σών, όλο το πρωτόκολλο εργασίας (δειγματοληψία, στα¬ 
τιστική, έλεγχος, παρακολούθηση) και οι δαπάνες υλο¬ 
ποίησης του προγράμματος ανά έτος (υπόδειγμα 1). 
Επίσης, στην αίτηση θα επισυνάπτονται αντίγραφα προη¬ 
γούμενων εργασιών-δημοσιεύσεωντου εργαστηρίου και 
του προσωπικού του σχετικά με το θέμα, πιστοποιητικό 
διαπίστευσης από το Εθνικό Σύστημα Διαπίστευσης 
(Ε.ΣΥ.Δ.), ή αντίγραφο της αίτησης χορήγησης διαπί¬ 
στευσης, ή υπεύθυνη δήλωση ότι θα υποβάλλουν αίτηση 
για να τύχουν διαπίστευσης, 

- απόφαση του αρμοδίου κατά περίπτωση οργάνου του 
φορέα, για τον ορισμό του υπευθύνου του έργου, του αρ¬ 
μοδίου για την υπογραφή της σύμβασης και όλων των 
σχετικών με το πρόγραμμα αιτήσεων και καταστάσεων, 
καθώς και ότι αποδέχεται τους όρους και προϋποθέσεις 
της επιχορήγησης, όπως περιγράφονται στην παρούσα 
Απόφαση και στην αριθμ. 603/243942/5.1.2005 ΚΥΑ. 

- υπεύθυνη δήλωση του ν. 1599/1986 του νομίμου εκ¬ 
προσώπου του φορέα, ότι η συγκεκριμένη δράση δεν ενι- 
σχύεται από άλλη πηγή. 

Οι αιτήσεις εξετάζονται σε ό,τι αφορά την σκοπιμότη¬ 
τα, κατ’ αρχήν από το Τμήμα Μελισσοκομίας - Σηρο- 

τροφίας της Δ/νσης Ζωικής Παραγωγής και ΑΠΑ και 
στη συνέχεια παραπέμπονται σε τριμελή επιτροπή, 
αποτελούμενη από δύο εκπροσώπους της Δ/νσης Ζωι¬ 
κής Παραγωγής και ΑΠΑ κι έναν εκπρόσωπο της Δ/νσης 
Εισροών Ζωικής Παραγωγής του κλάδου ΠΕ 01. Τα μέ¬ 
λη της επιτροπής ορίζονται με απόφαση του Γεν. Γραμ- 
ματέα του Υπουργείου Αγροτικής Ανάπτυξης και Τρο¬ 
φίμων. 

Κατά την αξιολόγηση των αιτήσεων λαμβάνονται υπό¬ 
ψη: 

-η εμπειρίατου φορέα (με βάση προηγούμενες μελέτες 
και δημοσιεύσεις σχετικά με το θέμα) σχετικά με τη δυνα¬ 
τότητα πιστοποίησης των βασιλισσών ως προς το «αυτό¬ 
χθονο» και την ικανοποιητική ποιότητά τους. 

- η ύπαρξη σχετικής διαπίστευσης ή η αίτηση για χορή¬ 
γηση διαπίστευσης, ή η υποβολή υπεύθυνης δήλωσης ότι 
θα ενταχθούν στη διαδικασία διαπίστευσης. 

- η ύπαρξη κατάλληλης εργαστηριακής υποδομής. 

- η επιλεξιμότητα και το ύψος των προβλεπομένων δα¬ 
πανών. 

- το ύψος της δαπάνης που πρέπει να βρίσκεται εντός 
των ορίων της έγκρισης του προγράμματος. 

Η επιτροπή αξιολόγησης συντάσσει σχετικό πρακτικό 
το οποίο διαβιβάζει στη Δ/νση Ζωικής Παραγωγής και 
ΑΠΑ στο οποίο ορίζονται αιτιολογημένα οι επιλεγέντες 
φορείς, το ύψος χορήγησης ανά φορέα και τα αντίστοιχα 
επιλέξιμα ποσά ανά θέση δαπάνης για το πρώτο έτος και 
το ποσό της δαπάνης για το δεύτερο και τρίτο έτος με την 
επιφύλαξη της έγκρισης των πιστώσεων για τα επόμενα 
έτη. Επίσης αιτιολογείται η απόρριψη των μη επιλεγέντων 
φορέων. 

Ακολουθεί έγγραφο ανακοίνωσης του αποτελέσματος 
στους ενδιαφερομένους φορείς, οι οποίοι, σε περίπτωση 
διαφωνίας, έχουν δικαίωμα να υποβάλλουν εντός πέντε 
(5) εργασίμωνημερών σχετική ένσταση στη Δ/νση Ζωικής 
Παραγωγής και ΑΠΑ, για επανεξέταση από τη τριμελή 
Επιτροπή Εξέτασης Ενστάσεων της παρ.1 των ΓΕΝΙΚΩΝ 
της παρούσας. Έργο της Επιτροπής Εξέτασης Ενστάσε¬ 
ων είναι η εξέταση της ένστασης εντός δεκαπενθημέρου 
από την κατάθεσή της. Η απόφαση της Επιτροπής Εξέτα¬ 
σης Ενστάσεων είναι τελεσίδικη. 

Στη συνέχεια η Δ/νση Ζωικής Παραγωγής και ΑΠΑ, ει- 
σηγείται στον Υπουργό Αγροτικής Ανάπτυξης και Τροφί¬ 
μων την έκδοση απόφασης καθορισμού των δικαιούχων, 
με τα αντίστοιχα επιλέξιμα ποσά ανά θέση δαπάνης για το 
πρώτο έτος (2005) και τη συνολική δαπάνη υλοποίησης 
του προγράμματος, με την επιφύλαξη της έγκρισης των 
πιστώσεων για τα επόμενα έτη (2006 και 2007), σύμφωνα 
με την Παράγραφο 3 των Γ ενικών της αριθμ. 603/243942/ 
5.1.2005 (ΦΕΚ15/Β/2005) ΚΥΑ. Η Απόφαση αυτή (απόφα¬ 
ση έγκρισης κατανομής) κοινοποιείται στους ενδιαφερο¬ 
μένους και στην Δ/νση ΔΗΛΙΖΩ του ΟΠΕΚΕΠΕ. 

Μετά την έκδοση της απόφασης έγκρισης κατανομής, 
υπογράφεται σύμβαση μεταξύ του δικαιούχου φορέα, 
του Γ εν. Διευθυντού Ζωικής Παραγωγής του Υπ. Αγροτι¬ 
κής Ανάπτυξης και Τ ροφίμων και του Γ εν. Διευθυντού του 
Ο.Π.Ε.Κ.Ε.Π.Ε., σε τρία αντίτυπα. 

Για τα προγράμματα του 2006 και του 2007 οι επιλεγέ- 
ντες φορείς οφείλουν να υποβάλουν σε 4 αντίγραφα, αί¬ 
τηση για συνέχιση του εγκεκριμένου προγράμματος 
(υπόδειγμα Ι.β) μέχρι τις 30 Νοεμβρίου. Στην εν λόγω αί¬ 
τηση θα πρέπει να επισυνάπτεται έκθεση πεπραγμένων 
του προηγούμενου ή των προηγουμένων ετών καθώς και 


αναλυτική κατάσταση δαπανών για το έτος που αναφέρε- 
ται η αίτηση (υπόδειγμα Ι.β). 

Οι αιτήσεις για τη συνέχιση υλοποίησης του προγράμ¬ 
ματος αξιολογούνται ως προς τις προσφερόμενες υπη¬ 
ρεσίες του φορέα τα προηγούμενα έτη, ως προς την πο¬ 
ρεία της διαδικασίας χορήγησης διαπίστευσης, καθώς 
και ως προς το ύψος των επιλέξιμων δαπανών, από τριμε¬ 
λή επιτροπή αξιολόγησης οριζόμενη από τον Γ εν. Γ ραμ- 
ματέα του Υπουργείου Αγροτικής Ανάπτυξης και Τροφί¬ 
μων. Η παραπάνω τριμελής επιτροπή αξιολόγησης απο- 
τελείται από δύο εκπροσώπους της Δ/νσης Ζωικής 
Παραγωγής και ΑΠΑ και έναν εκπρόσωπο της Δ/νσης Εισ¬ 
ροών Ζωικής Παραγωγής του κλάδου ΠΕ 01 του Υπουρ¬ 
γείου Αγροτικής Ανάπτυξης και Τροφίμων και συντάσσει 
σχετικό πρακτικό που διαβιβάζει στη Δ/νση Ζωικής Παρα¬ 
γωγής και ΑΠΑ του Υπ. Αγροτικής Ανάπτυξης και Τροφί¬ 
μων για τη συνέχιση του προγράμματος. 

Ακολουθεί έγγραφο ανακοίνωσης του αποτελέσματος 
της επιτροπής στους ενδιαφερομένους φορείς, οι οποίοι 
σε περίπτωση διαφωνίας, έχουν δικαίωμα να υποβάλ¬ 
λουν, εντός 5 εργασίμων ημερών, σχετική ένσταση στη 
Δ/νση Ζωικής Παραγωγής και ΑΠΑ, για επανεξέταση από 
τη τριμελή Επιτροπή Εξέτασης Ενστάσεων της Παρ. 1 
των ΓΕΝΙΚΩΝ. Έργο της Επιτροπής Εξέτασης Ενστάσε¬ 
ων είναι η εξέταση της ένστασης εντός Ιδνθημέρου από 
την κατάθεσή της. Η απόφαση της Επιτροπής Εξέτασης 
Ενστάσεων είναι τελεσίδικη. 

Στη συνέχεια η Δ/νση Ζωικής Παραγωγής και ΑΠΑ, ει- 
σηγείται στον Υπουργό Αγροτικής Ανάπτυξης και Τροφί¬ 
μων την έκδοση Απόφασης καθορισμού των δικαιούχων, 
μετά αντίστοιχα επιλέξιμα ποσά ανά θέση δαπάνης για το 
τρέχον έτος (απόφαση έγκρισης κατανομής). Η Απόφαση 
αυτή κοινοποιείται στον ενδιαφερόμενο και στην Δ/νση 
ΔΗΛΙΖΩ του ΟΠΕΚΕΠΕ. Όμοια απόφαση εκδίδεται και 
στις περιπτώσεις μη έγκρισης συνέχισης του προγράμ¬ 
ματος. Η απόφαση αυτή αποστέλεται στον ΟΠΕΚΕΠΕ για 
επιβολή των σχετικών κυρώσεων. 

Μετά την έκδοση της απόφασης έγκρισης κατανομής 
για τη συνέχιση του προγράμματος, υπογράφεται σύμ¬ 
βαση μεταξύ του δικαιούχου φορέα, του Γ εν. Διευθυντού 
Ζωικής Παραγωγής του Υπ. Αγροτικής Ανάπτυξης και 
Τροφίμων και του Γεν. Διευθυντού του Ο.Π.Ε.Κ.Ε.Π.Ε., σε 
τρία αντίτυπα. 

Τροποποίηση της σύμβασης, εντός των εγκεκριμένων 
ορίων χρηματοδότησης μπορεί να γίνει μόνο ως προς την 
ανακατανομή των ποσών των επί μέρους επιλέξιμων δα¬ 
πανών ανά θέση δαπάνης, εντός διαστήματος 20 ημερών 
από την υπογραφή της και πριν την 1η Αυγούστου του 
έτους εφαρμογής του προγράμματος, ύστερα από αιτιο¬ 
λογημένη αίτηση του φορέα προς την Δ/νση ΔΗΛΙΖΩ του 
ΟΠΕΚΕΠΕ και τη σύμφωνη γνώμη της Δ/νσης Ζωικής Πα¬ 
ραγωγής και ΑΠΑ. 

7. Έλεγχοι 

Η εφαρμογή της παρούσας δράσης εκ μέρους των δι¬ 
καιούχων ελέγχεται με τακτικούς αλλά και έκτακτους 
δειγματοληπτικούς επιτόπιους τεχνικούς και οικονομι¬ 
κούς ελέγχους διαπίστωσης της ακρίβειας των συμπερι¬ 
λαμβανομένων στα αιτήματα επιχορήγησης στοιχείων. 

Οι τακτικοί επιτόπιοι έλεγχοι διενεργούνται από τριμε¬ 
λείς επιτροπές και αποτελούνται από έναν εκπρόσωπο 
της Δ/νσης Ζωικής Παραγωγής και ΑΠΑ του κλάδου ΠΕΙ, 
έναν εκπρόσωπο της Δ/νσης Εισροών Ζωικής Παραγω¬ 
γής του κλάδου ΠΕΙ κι έναν εκπρόσωπο του ΟΠΕΚΕΠΕ. 

Τα μέλη των επιτροπών ορίζονται με απόφαση του Γενι¬ 
κού Γραμματέα του Υπουργείου Αγροτικής Ανάπτυξης 
και Τροφίμων. 

Οι έκτακτοι δειγματοληπτικοί έλεγχοι διενεργούνται 
από τριμελείς επιτροπές, οριζόμενες με απόφαση του 
Υπουργού Αγροτικής Ανάπτυξης και Τροφίμων, από 
υπαλλήλους των Δ/νσεων Ζωικής Παραγωγής και ΑΠΑ, 
Οικονομικής Διαχείρισης και ΔΗΛΙΖΩ, κατόπιν πρότασης 
του ΟΠΕΚΕΠΕ και εισήγησης της Δ/νσης Ζωικής Παρα¬ 
γωγής και ΑΠΑ στον Υπουργό Αγροτικής Ανάπτυξης και 
Τροφίμων. Τα μέλη των επιτροπών εκτάκτου δειγματολη¬ 
πτικού ελέγχου δεν πρέπει καθ’ οιονδήποτε τρόπο να 
έχουν προηγούμενη συμμετοχή σε επιτροπές για την ίδια 
δράση. 

Οι ως άνω οριζόμενες επιτροπές ελέγχου, σε κάθε επι¬ 
τόπια μετάβαση, αξιολογούν την εκτέλεση του έργου, τον 
αριθμό των συνεργαζόμενων για την παραγωγή βασιλισ¬ 
σών για τα έτη 2006 και 2007, με τον αντίστοιχο αριθμό πι¬ 
στοποιημένων βασιλισσών, βεβαιώνουν την επιλεξιμότη- 
τα των δαπανών σύμφωνα με τα ελεγχόμενα δικαιολογη- 
τικά και συντάσσουν πρακτικό τεχνικού και οικονομικού 
ελέγχου εκτέλεσης της δράσης, σύμφωνα με το συνημ¬ 
μένο υπόδειγμα 2 

Κατά τοντακτικό ή έκτακτο δειγματοληπτικό έλεγχο πα- 
ρίσταται και ο νόμιμος εκπρόσωπος του ελεγχόμενου φο¬ 
ρέα, ο οποίος προσυπογράφει καιτο σχετικό πρακτικό και 
λαμβάνει αντίγραφο αυτού. Σε περίπτωση διαφωνίας του 
νόμιμου εκπροσώπου του φορέα με τις διατυπούμενες 
στο πρακτικό διαπιστώσεις της επιτροπής, ο φορέας έχει 
δικαίωμα να υποβάλλει εντός πέντε (5) εργάσιμων ημε¬ 
ρών σχετική ένσταση στη Δ/νση Ζωικής Παραγωγής και 
ΑΠΑ, για επανέλεγχο από την Επιτροπή Εξέτασης Ενστά¬ 
σεων της παρ. 1 των ΓΕΝΙΚΩΝ της παρούσας. 

Έργο της Επιτροπής Εξέτασης Ενστάσεων είναι η εξέ¬ 
ταση της ένστασης εντός δεκαπέντε (15) ημερών από την 
κατάθεσή της. Η απόφαση της Επιτροπής Εξέτασης Εν¬ 
στάσεων είναι τελεσίδικη. 

Σε περιπτώσεις διαπίστωσης παρατυπιών ή παραλείψε¬ 
ων κατά τον έλεγχο των δικαιολογητικών από τη Δ/νση 
ΔΗΛΙΖΩ του ΟΠΕΚΕΠΕ, σε ότι αφορά την εκτέλεση όλων 
ή μέρους των εργασιών της δράσης καθώς και την επιλε- 
ξιμότητατωνεπιμέρους δαπανών, ενημερώνεται ο ενδια¬ 
φερόμενος φορέας, προκειμένου να διατυπώσει γρα- 
πτώς τις παρατηρήσεις - αντιρρήσεις του εντός συγκε¬ 
κριμένης περιόδου, ενώ παράλληλα ενημερώνεται η 
Δ/νση Ζωικής παραγωγής και ΑΠΑ. Εάν η ως άνω προθε¬ 
σμία παρέλθει ή οι παρατηρήσεις - αντιρρήσεις κριθούν 
αβάσιμες από τη Δ/νση ΔΗΛΙΖΩ του ΟΠΕΚΕΠΕ, περικό¬ 
πτονται οι σχετικές δαπάνες, ή επιβάλλεται η επιστροφή 
των αχρεωστήτως χορηγηθέντων ποσών εντόκως κατά 
την διαδικασία του άρθρου 28 του ν. 2520/1998, όπως 
τροποποιήθηκε και ισχύει, καθώς και η μη καταβολή της 
ενίσχυσης. 

8. Τρόπος Πληρωμής 

Ο δικαιούχος φορέας οφείλει εκ των προτέρων να επι¬ 
λέγει τον τρόπο διενέργειας των πληρωμών, ο οποίος εί¬ 
ναι δεσμευτικός και αναγράφεται στο σώμα της Σύμβα¬ 
σης. 

Πληρωμές επιχορηγήσεων διενεργούνται μετά την 
υπογραφή της σύμβασης: 

α) Με χορήγηση προκαταβολής ποσού μέχρι 40% της 
συνολικής χρηματοδότησης και εξόφληση του υπολοί¬ 
που 60 % με την ολοκλήρωση του προγράμματος ή 


β) Ανά τρίμηνο, με την υποβολή τριμηνιαίων φακέλων 
πληρωμής, τα δε δικαιολογητικά θα πρέπει να αφορούν 
το ίδιο τρίμηνο χρονικό διάστημα, 
γ) Με την υποβολή εξοφλητικού φακέλου. 

Η αναγνώριση και εκκαθάριση της δαπάνης διενεργεί- 
ται από τη Δ/νση ΔΗΛΙΖΩ του ΟΠΕΚΕΠΕ Τμήμα III, δια της 
υποβολής φακέλου παραστατικών στοιχείων και δικαιο- 
λογητικών πληρωμής από τους δικαιούχους φορείς, το 
αργότερο μέχρι 15 Σεπτεμβρίου κάθε έτους. 

Φωτοαντίγραφα όλων των δικαιολογητικών (χωρίς τα 
συνημμένα παραστατικά) πρέπει να υποβάλλονται από 
τον δικαιούχο φορέα και στην Δ/νση Ζωικής Παραγωγής 
και ΑΠΑ. 

9. Δικαιολογητικά πληρωμής: 

9.1 Δικαιολογητικά προκαταβολής: 

α) Αίτηση του δικαιούχου φορέα εις διπλούν, υπογε¬ 
γραμμένη από το νόμιμο εκπρόσωπό του στην οποία θ’ 
αναγράφεται το αιτούμενο ποσό επιχορήγησης καθώς 
και αν ο δικαιούχος υποχρεούται να τηρεί τα πρωτότυπα 
παραστατικά στο αρχείο του. (Υπόδ. 3.α). 

β) Κατάσταση προβλεπομένων δαπανών σε δύο αντίτυ¬ 
πα, σύμφωνα με το συνημμένο υπόδειγμα 1 υπογεγραμ¬ 
μένα από το νόμιμο εκπρόσωπο του δικαιούχου φορέα. 

γ) Φορολογική και ασφαλιστική ενημερότητα του φο¬ 
ρέα. 

δ) Αντίγραφο απόφασης του Υπουργού Αγρ. Ανάπτ. και 
Τ ροφίμων στην οποία ορίζεται ο δικαιούχος της επιχορή¬ 
γησης με το συγκεκριμένο ποσό. 

ε) Αντίγραφο της υπογραφείσας σύμβασης μεταξύ του 
Υπουργείου Αγρ. Ανάπτ. και Τροφίμων, του ΟΠΕΚΕΠΕ και 
του δικαιούχου φορέα. 

στ) Υπεύθυνη δήλωση του ν. 1599/1986 του νομίμου εκ¬ 
προσώπου του φορέα ότι δεν επωφελείται άλλης εθνικής 
ή κοινοτικής χρηματοδότησης, για εκτέλεση παρόμοιων 
ενεργειών του προγράμματος, ούτε έχει υποβάλλει σχε¬ 
τική αίτηση. 

ζ) Εγγυητική επιστολή μιας των αναγνωρισμένων τρα¬ 
πεζών της Ελλάδος, ποσού που αντιστοιχεί στο 110% του 
ποσού της προκαταβολής. Σε περίπτωση που ο χρηματο¬ 
δοτούμενος φορέας είναι φορέας του Δημοσίου, δύναται 
να μην προσκομίσει την εν λόγω εγγυητική επιστολή, αλ¬ 
λά προσκομίζει απαραίτητα απόφαση ορισμού υπολό¬ 
γου. 

9.2 Δικαιολογητικά εξόφλησης ή τριμηνιαίων πληρω¬ 
μών: 

α) Αίτηση του δικαιούχου εις διπλούν, υπογεγραμμένη 
από τον νόμιμο εκπρόσωπό του στην οποία αναγράφεται 
το αιτούμενο ποσό πληρωμής (υπόδ. 3.β). 

β) Συγκεντρωτική κατάσταση δαπανών σε δύο αντίτυ¬ 
πα, υπογεγραμμένη από το νόμιμο εκπρόσωπο του δικαι¬ 
ούχου (Υπόδ. .4.), στην οποία θα αναγράφονται οι δαπά¬ 
νες κατά θέση και κατηγορία επιλέξιμης δαπάνης, όπως 
περιγράφονται στην παράγραφο 5 της παρούσας 
γ) Αντίγραφο σύμβασης μεταξύ Υπ. Αγροτικής Ανάπτυ¬ 
ξης και Τροφίμων, ΟΠΕΚΕΠΕ και δικαιούχου. 

δ) Συνολική έκθεση πεπραγμένωντου φορέα σχετικά με 
την υλοποίηση του προγράμματος για το συγκεκριμένο 
χρονικό διάστημα πληρωμής, υπογεγραμμένη από το νό¬ 
μιμο εκπρόσωπό του. 

ε) Πρακτικό τεχνικοοικονομικού ελέγχου της αρμόδιας 
επιτροπής τακτικού επιτόπιου ελέγχου, σύμφωνα με το 
υπόδειγμα 2, για το υλοποιηθέν έργο του συγκεκριμένου 
διαστήματος. Σε περίπτωση που έχει πραγματοποιηθεί 

και έκτακτος δειγματοληπτικός έλεγχος υποβάλλεται και 
το εν λόγω πρακτικό του εκτάκτου ελέγχου. 

στ) Αναλυτικές καταστάσεις για κάθε κατηγορία επιλέ¬ 
ξιμης δαπάνης, στις οποίες θα αναφέρονται τα συνημμέ¬ 
να δικαιολογητικά και τα ποσά σε ΕΥΡΩ. Τις παραπάνω 
καταστάσεις θα συνοδεύουν παραστατικά δαπανών εξο¬ 
φλημένα, όπως αυτά προβλέπεται να εκδίδονται για επι- 
τηδευματίες από τον Κώδικα Φορολογικών Βιβλίων και 
Στοιχείων ως κατωτέρω: 

• Για παροχή Υπηρεσιών: Τιμολόγια Παροχής Υπηρε¬ 
σιών ή Αποδείξεις Παροχής Υπηρεσιών κατά περίπτωση. 

• Για αγορά υλικών, εξοπλισμού, παγίων αγαθών και 
πάσης φύσεως επιλέξιμες δαπάνες: Εξοφλημένα τιμολό¬ 
για - δελτία αποστολής, φορτωτικές και λοιπά παραστατι¬ 
κά που εκδίδονται σε επιτηδευματίες, όπως αυτά προ- 
βλέπονται από τον Κ.Φ.Β. και Σ. για κάθε πρόσωπο που 
συναλλάσσεται με τον δικαιούχο. 

• Για όλες τις ενέργειες για τις οποίες προβλέπεται να 
ακολουθηθούν οι διαδικασίες της δημοσίευσης και της 
ανάθεσης του έργου κατόπιν διαγωνισμού, πρέπει να 
υποβάλλονται όλα τα σχετικά έγγραφα βάσει των οποίων 
προκύπτει η δημοσίευση και η ανάθεση του έργου. Οι 
συμβάσεις και τα ιδιωτικά συμφωνητικά μεταξύ του φο¬ 
ρέα υλοποίησης του προγράμματος ή των δικαιούχων και 
των αντισυμβαλλομένων, πρέπει να είναι θεωρημένα από 
την οικεία Δ.Ο.Υ. 

• Σε περίπτωση προμήθειας υλικών - εξοπλισμού, ο δι¬ 
καιούχος φορέας υποχρεούταινατηρείτη νομοθεσία πε¬ 
ρί προμηθειών, που ισχύει για κάθε φορέα και να προ¬ 
σκομίζει, εάν απαιτείται, τα σχετικά παραστατικά στο φά¬ 
κελο πληρωμής του. 

• Σε περιπτώσεις που προβλέπεται από τη φορολογική 
νομοθεσία παρακράτηση φόρου και χαρτοσήμου υπο¬ 
βάλλονται τα σχετικά παραστατικά απόδοσης αναλυτικά, 
προκειμένου να γίνει η επόμενη τριμηνιαία πληρωμή. 

ζ) Φορολογική και ασφαλιστική ενημερότητα του φο¬ 
ρέα. 

η) Πιστοποιητικό διαπίστευσης ή αίτηση διαπίστευσης, 
με τα παραστατικά της σχετικής δαπάνης 

Κάθε παραστατικό που υποβάλλεται από τον δικαιούχο 
πρέπει να είναι πρωτότυπο, στο οποίο θα πρέπει να έχει 
τεθεί σφραγίδα, με μέριμνα του φορέα, ότι έχει επιδοτη¬ 
θεί στα πλαίσια του Καν. ΕΚ 797/04, εκτός από την περί¬ 
πτωση που ο δικαιούχος που υποχρεούται από τον ΚΦΒ 
και Σ να τηρεί τα πρωτότυπα στο αρχείο του. Στην τελευ¬ 
ταία αυτή περίπτωση ο δικαιούχος δηλώνει τούτο στην αί¬ 
τηση πληρωμής του και προσκομίζει στην Δ/νση Ζωικής 
Παραγωγής και Α.Π.Α. ή στις οικεία Δ/νση Αγροτικής Ανά¬ 
πτυξης το πρωτότυπο (στο οποίο θα πρέπει να έχει τεθεί 
η παραπάνω σφραγίδα) και ένα αντίγραφο, ώστε να θεω¬ 
ρηθεί το αντίγραφο, με την ένδειξη «ακριβές αντίγραφο 
έκτου πρωτοτύπου». 

Β. Τροποποιούμε την αριθμ. 256312/2.3.2005 (ΦΕΚ 
300/Β/2005) απόφαση του Υπουργού Αγροτικής Ανάπτυ¬ 
ξης και Τροφίμων περί Καθορισμού των όρων, προϋπο¬ 
θέσεων, δικαιολογητικών και του τρόπου πληρωμής της 
επιχορήγησης της δράσης «Αντικατάσταση Κυψελών» 
στα πλαίσια υλοποίησης του Προγράμματος Βελτίωσης 
της Παραγωγής και Εμπορίας Μελιού ετών 2005-2007 ως 
ακολούθως: 

α) Στα έχοντας υπόψη το σημείο 3 τροποποιείται ως 
εξής: 


«Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού μέχρι 1.035.000 Ευρώ που έχει εγκριθεί για την 
Ενέργεια II και την Ενέργεια III της αρ. 603/243942/ 
5.1.2005 (ΒΊ 5/2005) Κ.Υ.Α και είναι εγγεγραμμένη στον 
Κ.Α.Ε. 5423 «Δαπάνες Ε.Γ.Τ.Π.Ε.- Εγγυήσεις»του Υπουρ¬ 
γείου Αγροτικής Ανάπτυξης και Τροφίμων». 

β) Στην παράγραφο 4 (Ύψος επιχορήγησης) η πρώτη 
πρόταση γίνεται: 

«Το συνολικό ύψος επιχορήγησης για τη Δράση «αντι¬ 
κατάσταση κυψελών» καθορίζεται μέχρι του ποσού των . 
2.070.000 € για το πρόγραμμα του 2005.» 

Κατά τα λοιπά ισχύει η αριθμ. 256312/2.3.2005 απόφα¬ 
ση του Υπουργού Αγροτικής Ανάπτυξης και Τ ροφίμων ως 
έχει. 

ΓΕΝΙΚΑ 

1. Συστήνεται Επιτροπή Εξέτασης Ενστάσεων αποτε- 
λούμενη από: 

-τον Γεν. Διευθυντή Ζωικής Παραγωγής, με αναπληρω¬ 
τή τον Δ/ντή Ζωικής Παραγωγής και ΑΠΑ 

- τον Γ εν. Διευθ υ ντή τουΟ.Π.Ε.Κ.Ε.Π.Ε, με αναπλη ρωτή 
τον Διευθυντή ΟΑΒΙΠ 

- τον Γεν. Διευθυντή Εφαρμογών και Έρευνας, με ανα¬ 
πληρωτή τον Δ/ντή της Δ/νσης Εφαρμογών. 

Η Επιτροπή συνέρχεται όποτε παρίσταται ανάγκη, 
ύστερα από πρόσκληση του προέδρου της. 

2. Τα αγορασθέντα πάγια υλικά μονίμου εξοπλισμού 
στα πλαίσια υλοποίησης της παρούσης, υποχρεωτικά φέ¬ 
ρουν σε εμφανές σημείο αναπόσπαστη ειδική ετικέτα, 
στην οποία αναγράφεται ευανάγνωστα: 

«Καν. (ΕΚ) 797/2004 Πρόγραμμα επιχορηγούμενο κατά 
50% απάτην Ε.Ε., Δράση: ν.Α/2005 (ή 2006ή 2007)» 

3. Σε ότι αφορά προμήθεια εξοπλισμού, στα πλαίσια 
υλοποίησης της παρούσας, ο δικαιούχος φορέας υπο- 
χρεούται σε αγορά καινούργιου εξοπλισμού καθώς και 
στη διατήρησή του, σε κατάσταση λειτουργική, τουλάχι¬ 
στον για 5 έτη από την προμήθειά του. Σε αντίθετη περί¬ 
πτωση επιβάλλονται οικονομικές κυρώσεις ανάλογα με 
το διπλάσιο της απολεσθείσης αξίας, όπως αυτή προσ¬ 
διορίζεται μετά την αφαίρεση των αντίστοιχων ποσών 
απόσβεσης. 

4. Όλες οι δαπάνες του χρηματοδοτούμενου φορέα θα 
καταχωρούνται διακεκριμένα και αναλυτικά στα λογιστι¬ 
κά βιβλία ώστε ο έλεγχος να είναι εφικτός καθώς και η δια¬ 
σταύρωση των στοιχείων. 

5. Οι δαπάνες των έργων προκειμένου να ενισχυθούν με 
βάση την παρούσα, πρέπει να έχουν ολοκληρωθεί μέχρι 
31/2008 του έτους εφαρμογής του προγράμματος και τα 
εξοφλημένα δικαιολογητικά πληρωμής να έχουν διαβιβα- 
σθεί στη Δ/νση ΔΗΛΙΖΩτου ΟΠΕΚΕΠΕ μέχρι 15/2009. 

6. Οι πιστώσεις θα βαρύνουν κατά 50% τοντακτικό προ¬ 
ϋπολογισμό, και κατά 50%το ΕΓΤΠΕ, Τμήμα Εγγυήσεων. 
Σχετική αναγραφή θα υπάρχει και στην κατάσταση ανα¬ 
γνώρισης - εκκαθάρισης δαπανών. 

7. Στα έντυπα των αιτήσεων και στις συμβάσεις που θα 
υπογράφονται μεταξύ των Υπηρεσιών του Υπ. Αγρ. Ανά¬ 
πτυξης και Τ ροφίμων και των δικαιούχων, θα αναφέρεται 
ότι το 50% της επιχορήγησης ή της ενίσχυσης, προέρχε¬ 
ται από Κοινοτικούς πόρους. 

8. ΟιΔ/νσεις Ζωικής Παραγωγής και ΑΠΑ καιΔΗ.ΛΙ.ΖΩ 
του ΟΠΕΚΕΠΕ καθώς και οι αναφερόμενες στην παρού- 

σα υπηρεσίες, παρέχουν στους δικαιούχους φορείς κάθε 
πληροφορία για την υλοποίηση της παρούσας, σχετικά 
με τα θέματα αρμοδιότητάς τους. 

10. Ο ΦΠΑ δεν αποτελεί επιλέξιμη δαπάνη. 

11. Το συνημμένο παράρτημα Υποδειγμάτων αποτελεί 
αναπόσπαστο μέρος της παρούσας. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 17 Μάίου 2005 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10669 


ΥΠΟΔΕΙΓΜΑ 1 


Φορέας 


Όνομα Υπευθύνου 

Θέση:. 

Τηλέφωνο:. 

ΡΑΧ:. 


Ημερομηνία: . 

Α.Π. 

Προς: Υπουργείο Αγρ. Αναπτ. & Τροφίμων 
Δ/νση Ζωικής Παραγωγής & ΑΠΑ 
Τμ. Μελισσοκομίας, Καπνοκοπτηρίου 6 
Αθήνα, Τ.Κ. 10176 


Καν. 797/04 

Πρόγραμμα βελτίωσης της παραγωγής και εμπορίας των προϊόντων της μελισσοκομίας 2005 - 2007. 

Αίτηση 

Παρακαλούμε όπως εγκριθεί η ένταξή μας στη Δράση ν.Α “Στήριξη φορέων πιστοποίησης 
αυτοχθόνων βασιλισσών”, στα πλαίσια του Καν,ΕΚ/797/04 και της αριθμ. 603/243942/5-1-2005 ΚΥΑ και της 

αριθμ.απόφασης του Υπ. Αγρ. Ανάπτ. & Τροφίμων σύμφωνα με τον ακόλουθο πίνακα 

προβλεπομένων δαπανών με τις ακόλουθες προβλεπόμενες δαπάνες: 


Κατάσταση προβλεπομένων δαπανών 
για την περίοδο.- 31/8/2007 



2005 

2006 

2007 

Ποσό 

ΕΥΡΩ 

Ποσό 

ΕΥΡΩ 

Ποσό 

ΕΥΡΩ 

α) Οδοιπορικά και εκτός έδρας αποζημιώσεις 

(αναλυτικά και ονομαστικά) 




β) Προμήθειες 

(αναλυτικά) 








δ) Τρέχουσες δαπάνες 

(αντιδραστήρια και λοιπά αναλώσιμα 
αναλυτικά) 




ε) Απρόβλεπτα έξοδα (μέχρι 5% του συνόλου 
και μέχρι 1.500 Ευρώ) 




ΣΥΝΟΛΟ 





Ο Νόμιμος εκπρόσωπος 


(υπογραφή και σφραγίδα) 

Σννηυυένα: 

1. Προγραμματισμός εργασιών από.έως 31/8/2007 

2. Απόφαση του φορέα για τον ορισμό Υπευθύνου του έργου και αποδοχής των όρων και προϋποθέσεων της επιχορήγησης 

3. Υπεύθυνη δήλωση του Ν, 1599/86 ότι η συγκεκριμένη δράση δεν ενισχύεται από άλλη πηγή 

4. Αντίγραφο διαπίστευσης ή αντίγραφο αίτησης για χορήγηση διαπίστευσης ή υπεύθυνη δήλωση 

5. Αντίγραφα προηγούμενων εργασιών - δημοσιεύσεων του εργαστηρίου και του προσωπικού του σχετικά με το θέμα 


















10670 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ Ι.β 


Φορέας 


Ονομα Υπευθύνου 

Θέση:. 

Τηλέφωνο:. 

ΡΑΧ:. 


Ημερομηνία: . 

Α.Π. 

Προς: Υπουργείο Αγρ. Αναπτ. & Τροφίμων 
Δ/νση Ζωικής Παραγωγής & ΑΠΑ 
Τμ. Μελισσοκομίας, Καπνοκοπτηρίου 6 
Αθήνα, Τ.Κ. 10176 


Καν. 797/04 

Πρόγραμμα βελτίωσης της παραγωγής και εμπορίας των προϊόντων της μελισσοκομίας 2005-2007. 

Αίτηση νια συνέχιση του Προγράμματος 

Παρακαλούμε όπως εγκριθούν οι δαπάνες για τη συνέχιση επιχορήγησης της Δράσης ν.Α “Στήριξη 
φορέων πιστοποίησης αυτοχθόνων βασιλισσών”, στα πλαίσια του Καν,ΕΚ/797/04 και της αριθμ. 

603/243942/5-1-2005 ΚΥΑ και της αριθμ.απόφασης του Υπ. Αγρ. Ανάπτ. & Τροφίμων για 

το έτος.σύμφωνα με τον ακόλουθο πίνακα προβλεπομένων δαπανών: 

Κατάσταση προβλεπομένων δαπανών 
για την περίοδο από.έως. 


Ποσό σε 
ΕΥΡΩ 

α) Οδοιπορικά και εκτός έδοας αποζημιώσεις 

(αναλυτικά και ονομαστικά) 


β) Προμήθειες 

(αναλυτικά) 


ν) Τέλη διαπίστευσης 

.. 

δ) Τοέχουσες δαπάνες 

(αντιδραστήρια και λοιπά αναλώσιμα αναλυτικά) 


ε) Απρόβλεπτα έξοδα (υένοι 5% του συνόλου και υένοι 1.500 Ευοώ) 


ΣΥΝΟΛΟ 



Χρηματοδότηση κατά τα προηγούμενα έτη: 

- Συνολική εγκριθείσα δαπάνη του προγράμματος 

- Εγκριθείσα δαπάνη προγράμματος για το προηγούμενο έτος (200....) 

(βάσει της αριθμ.απόφασης Υπ. Αγρ. Αναπτ. & Τροφίμων) 

- Τελικό ποσό πληρωμής προγράμματος για το προηγούμενο έτος (200.) 

Ο Νόμιμος εκπρόσωπος 


(υπογραφή και σφραγίδα) 

Συνημμένα: 

1. Προγραμματισμός εργασιών από 1/9/.... έως 31/8/200.... 

2. Απόφαση του φορέα για τον ορισμό Υπευθύνου του έργου και αποδοχής των όρων και προϋποθέσεων της επιχορήγησης 

3. Υπεύθυνη δήλωση του Ν.1599/86 ότι η συγκεκριμένη δράση δεν ενισχύεται από άλλη πηγή 

4. Αντίγραφο διαπίστευσης 

5. Αντίγραφα προηγούμενων εργασιών - δημοσιεύσεων του εργαστηρίου και του προσωπικού του σχετικά με το θέμα 

ΥΠΟΔΕΙΓΜΑ 2 

ΠΡΑΚΤΙΚΟ ΤΕΧΝΙΚΟΥ - ΟΙΚΟΝΟΜΙΚΟΥ ΕΛΕΓΧΟΥ 

Σήμερα την.οι κάτωθι υπογεγραμμένοι: 

1 . 

2 . 

3. 

που αποτελούμε Επιτροπή Ελέγχου σύμφωνα με την αρ.Απόφαση 

Υπ. Αγροτικής Ανάπτυξης & Τροφίμων για τη Δράση ν.Α. “Στήριξη φορέων πιστοποίησης 
αυτοχθόνων Βασιλισσών”, του Προγράμματος βελτίωσης της παραγωγής και εμπορίας των 

προϊόντων της μελισσοκομίας έτους . πραγματοποιήσαμε επιτόπιο τεχνικό και 

οικονομικό έλεγχο στην έδρα του δικαιούχου 


που βρίσκεται. 

και βεβαιώνουμε τα κατωτέρω: 

α) Για όλες τις επιλέξιμες δαπάνες για την υλοποίηση του Προγράμματος (υλικά, προμήθειες, 
αναλώσιμα, αντιδραστήρια, απαραίτητα όργανα, εξοπλισμός και κατασκευές πέραν της 
βασικής υποδομής) έχουν εκδοθεί εξοφλημένα τιμολόγια και όλα τα απαιτούμενα λοιπά 
παραστατικά ως εξής: 


ΕΙΔΟΣ ΕΠΙΛΕΞΙΜΗΣ 
ΔΑΠΑΝΗΣ 

ΕΚΔΟΤΗΣ 

ΠΑΡΑΣΤΑΤΙΚΟΥ 

ΑΡΙΘΜΟΣ 

ΠΑΡΑΣΤΑΤΙΚΟΥ 

ΠΟΣΟ 

Ευπο 






Όλες οι παραπάνω ενέργειες και προμήθειες πραγματοποιήθηκαν σύμφωνα με τις αριθμ. 
.Αποφάσεις Υπ. Αγροτικής Ανάπτυξης & Τροφίμων. 


Παρατηρήσει* 


Ο Νόμιμος Εκπρόσωπος του Φορέα 


Η Επιτροπή 
1 . 


2 . 

* Για τα έτη 2006 και 2007 αναφέρονται ο αριθμός των 
συνεργαζόμενων παραγωγών με τον αντίστοιχο αριθμό 3. 

βασιλισσών 

ΥΠΟΔΕΙΓΜΑ 3.α 


Φορέας. Ημερομηνία: 


Όνομα Υπευθύνου. Α.Π. 

Θέση:.. 

Τηλέφωνο:. Προς: ΟΠΕΚΕΠΕ 

ΡΑΧ: . Αχαρνών 241 

Δ/νση ΔΗΛ1ΖΩ 
Τμήμα III 

Κοιν.: Δ/νση Ζωικής Παραγωγής & ΑΠΑ 
(μαζί με τα αρ. 1,2,5 συνημμένα 
δικαιολογητικά) 

Καν. Ε.Ε. 797/04 

Δράση Υ.Α Φορείς Πιστοποίησης Αυτοχθόνων Βασιλισσών 


ΑΙΤΗΣΗ 


Στα πλαίσια εφαρμογής της αρ. 603/243942/5-1-2005 ΚΥΑ και της αρ . 

Απόφασης του Υπ. Αγρ. Ανάπτυξης & Τροφίμων για την υλοποίηση του Προγράμματος βελτίωσης της 

Παραγωγής και εμπορίας μελιού έτους.σας υποβάλλουμε τα Δικαιολογητικά χορήγησης προκαταβολής 

και παροικαλούμε να μας καταβάλετε το ποσό των.Ευρώ 

Ο Φορέας υποχρεούται να τηρεί τα πρωτότυπα παραστατικά στο αρχείο του ΝΑΙ □ ΟΧΙ □ 


Ο Νόμιμος Εκπρόσωπος 


(Υπογραφή - σφραγίδα) 


Συνημμένα: 

1) Κατάσταση προβλεττομένων δαπανών 

2) φορολογική και ασφαλιστική ενημερότητα 

3) Αντίγραφο της απόφασης του Υπουργού Αγροτικής Ανάπτυξης & Τροφίμων αρ. 

4) Αντίγραφο Σύμβασης 

5) Υπεύθυνη δήλωση Ν.1599/86 του φορέα ότι δεν επωφελείται άλλης 
εθνικής ή κοινοτικής χρηματοδότησης ή δεν έχει υποβάλλει σχετική αίτηση 

6) Εγγυητική επιστολή αναγνωρισμένης Ελληνικής Τράπεζας. 

ΥΠΟΔΕΙΓΜΑ 3.β 


Φορέας. 

Ταχ. Δ/νση. 

Ονοματεπώνυμο υπευθύνου 

Ραχ. 

Τηλέφωνο. 


Ημερομηνία. 

Αριθμ. Πρωτ. 

Προς: ΟΠΕΚΕΠΕ 
Δ/νση ΔΗΛΙΖΩ 
Τμήμα III 
Αχαρνών 241 


Κοιν.: Δ/νση Ζ.Π. & ΑΠΑ 
(μαζί με τα αρ. 

1,4,5,6,7,8 συνημμένα 
δικαιολογητικά χωρίς τα 
παραστατικά δαπανών) 


Καν. Ε.Ε. 797/04 

Δράση ν.Α: Φορείς Πιστοποίησης Αυτοχθόνων Βασιλισσών 


ΑΙΤΗΣΗ 


Στα πλαίσια εφαρμογής της αριθμ. 603/243942/5-1-2005 ΚΥΑ και της αριθμ. 
. Απόφασης του Υπ. Αγρ. Ανάπτυξης & Τροφίμων για την υλοποίηση του 


προγράμματος βελτίωσης της παραγωγής και εμπορίας μελιού έτους.σας υποβάλλουμε τα 

δικαιολογητικά πληρωμής πραγματοποιηθεισών δαπανών από.έως. 

και παρακαλούμε να μας καταβάλετε το ποσό των.Ευρώ 


Ο Φορέας υποχρεούται να τηρεί τα πρωτότυπα παραστατικά στο αρχείο του ΝΑΙ □ ΟΧΙ □ 


Συνημμένα: 1. Συγκεντρωτική κατάσταση πραγματοποιηθεισών δαπανών (Υποδ. 4) 

2. Αντίγραφο απόφασης Υπουργού Αγρ. Αν. & Τροφίμων όπου ορίζεται η επιχορήγηση 
με το συγκεκριμένο ποσό 

3. Αντίγραφο σύμβασης μεταξύ ΟΠΕΚΕΠΕ, Υπ. Αγρ. Αν. & Τροφίμων και δικαιούχου φορέα 

4. Έκθεση πεπραγμένων φορέα υπογεγραμμένη από το νόμιμο εκπρόσωπό του 

5. Πρακτικό τεχνικού και οικονομικού ελέγχου (Υπόδ. 2) 

6. Υπεύθυνη δήλωση Ν.1599/86 του φορέα ότι δεν επωφελείται άλλης 
εθνικής ή κοινοτικής χρηματοδότησης ή δεν έχει υποβάλλει σχετική αίτηση 

7. Φορολογική και ασφαλιστική ενημερότητα 

8. Αναλυτικές καταστάσεις δαπανών 

9. Αντίγραφο πιστοποίησης διαπίστευσης ή αίτηση διαπίστευσης με τα παραστατικά της σχετικής 
δαπάνης 


Ο νόμιμος εκπρόσωπος του φορέα 


(υπογραφή - σφραγίδα) 



















Υπογραφή: 

Ονοματεπώνυμο: 
















